נורמני (זמרת)

נורמני קורדיי המילטון (באנגלית: Normani Kordei Hamilton; נולדה ב-31 במאי 1996) היא זמרת, פזמונאית ורקדנית אמריקאית. היא חברה לשעבר בלהקת הבנות פיפת' הרמוני. בשנת 2017, הגיעה לגמר בגרסה האמריקאית של העונה ה-24 של "רוקדים עם כוכבים". הסינגל הראשון שלה שלא במסגרת הלהקה, הוא "Love Lies", שיצא בשיתוף עם חאליד משנת 2018. השיר הגיע למקום ה-9 במצעד הבילבורד הוט 100, ומאוחר יותר קיבל את תואר הפלטינה המשולשת על ידי איגוד תעשיית ההקלטות האמריקאי. לאחר התפרקות הלהקה, השתתפה נורמני בשירים של ג'סי רייז וקוואבו. בנוסף לכך, היא שיתפה פעולה עם קלווין האריס במיני-אלבום שכלל שני שירים, Normani x Calvin Harris, והוציאה לאור את השיר "Waves" בשיתוף עם 6lack, בנובמבר 2018. שירה עם סם סמית' "Dancing with a Stranger", יצא לאור בינואר 2019 והגיע לעשירייה הפותחת בארצות הברית ובריטניה. סינגל הסולו הראשון שלה, "Motivation", יצא לאור באוגוסט 2019 וזכה להצלחה בארצות הברית. נורמני קורדי המילטון נולדה ב-31 במאי 1996, באטלנטה, ג'ורג'יה לדריק ואנדראה המילטון. יש לה שתי אחיות למחצה גדולות, אשלי ואריאל. לאחר שחיה מספר שנים בניו אורלינס, היא ומשפחתה עברו להתגורר ביוסטון, טקסס, אחרי התרחשות הוריקן קתרינה בשנת 2005. נורמני התחנכה בבית-ספר פרטי ומגיל 3 התחרתה בתחרויות ריקודים, התעמלות ויופי. נורמני מזדהה כקתולית. ערך מורחב – פיפת' הרמוני נורמני נבחנה לעונה השנייה של הגרסה האמריקאית של "The X Factor", בשנת 2012, עם שירה של אריתה פרנקלין, "Chain of Fools". היא עלתה לסיבוב הבא לאחר שכל ארבעת השופטים העבירו אותה. במהלך הסיבוב השני של התחרות היא הודחה ובכך סיימה את השתתפותה בתוכנית כאמנית סולו. עם זאת, היא הוחזרה לתוכנית והוכנסה ללהקה עם ארבע בנות נוספות: אלי ברוק, לורן ג'אורגוי, דינה ג'יין וקמילה קביו, שלימים הפכו לפיפת' הרמוני. בסיום העונה, הלהקה הגיעה לגמר וסיימה את אותו במקום השלישי. באוקטובר 2013, הוציאה פיפת' הרמוני את המיני-אלבום שלה, Better Together. לאחר מכן, הוציאה הלהקה את אלבום הבכורה שלה, Reflection בשנת 2015, ואת אלבומה השני 7/27, הוציאה בשנת 2016. שני האלבומים כללו את הלהיטים "Worth It" ו-"Work from Home". ב-25 באוגוסט 2017, לאחר שקמילה קביו עזבה את הלהקה, הוציאה פיפת' הרמוני את אלבומה השלישי, Fifth Harmony. ב-19 במרץ 2018 הלהקה הודיעה על החלטתה לנקוט בהפסקה בלתי מוגבלת כדי שכל אחת מהחברות בה תתחיל בקריירת סולו. נורמני התחרתה בעונה ה-24 של הגרסה האמריקאית של "רוקדים עם כוכבים", ששודרה ממרץ 2017, עד מאי 2017, לצד בן זוגה לריקוד, הרקדן הסלוני המקצועי ולנטין צ'מרקובסקי. השניים הגיעו לגמר, וסיימו את התחרות במקום השלישי. בתחילת אוגוסט 2017, ביצעה נורמני הופעת קמע בווידאו קליפ של זמר הרית'ם אנד בלוז, חאליד, "Young Dumb & Broke". באוקטובר 2017 נודע כי נורמני חתמה על חוזה הקלטות כאמנית סולו. ב-14 בפברואר 2018, נורמני וחאליד הוציאו את השיר "Love Lies" לפסקול הסרט "באהבה, סיימון". השיר הצליח והגיע למקום התשיעי במצעד הבילבורד הוט 100. במאי 2018, אושר כי נורמני חתמה על חוזה דוגמנות עם Wilhelmina. באוגוסט 2018, נורמני הופיעה ברמיקס של ג'סי רייז לשיר "Body Count", עם קלאני. לאחר מכן היא התארחה בשיר "Swing" מאלבומו של קוואבו. ב-22 באוקטובר 2018 נורמני וקלווין האריס הוציאו שני שירים: "Checklist" עם וויזקיד ו-"Slow Down", כחלק ממיני-אלבום משותף. בתחילת נובמבר, הודיעה נורמני כי תהיה אחד ממופעי החימום במסגרת סיבוב ההופעות "Sweetener World Tour", של אריאנה גרנדה. ב-11 בינואר 2019, שירה של נורמני ביחד עם סם סמית' "Dancing with a Stranger", יצא לאור, תוך שזכה להצלחה בבריטניה וארצות הברית. בהמשך, הוציאה נורמני את סינגל הסולו הראשון שלה, "Motivation", שנכתב ביחד עם גרנדה. השיר זכה לביקורות חיוביות מצד אמנים כמו אריאנה גרנדה, קארדי בי, זנדאיה, לורן הורגי, דיינה ג'יין, הלסי וקיילי ג'נר. בשבוע צאתו, הצליח השיר להיכנס אל מצעד המצעד הבילבורד הוט 100. בטקס ה-VMA שהתקיים בשנת 2019, ביצעה נורמני את השיר. נורמני שיתפה פעולה עם גרנדה וניקי מינאז' בשיר "Bad to You" בשביל פסקול הסרט "המלאכיות של צ'רלי" בנובמבר 2019. בינואר 2020, נורמני והראפרית מייגן די סטליון הוציאו לאור את הסינגל "Diamonds", הסינגל המוביל מהסרט "ציפורי הטרף: והארלי קווין המהממת", שיצא לאקרנים ב-7 בפברואר 2020 בהפצתם של אולפני האחים וורנר. נורמני הופיעה ברשימת ה-30 Under 30 של מגזין פורבס לשנת 2020. ב-16 ביולי 2021, הוציאה נורמני את הסינגל "Wild Side" בהשתתפות קארדי בי. באוגוסט 2021, נורמני ביצעה הופעת קמע בווידאו קליפ של בייבי קים וקנדריק לאמאר 'לשיר "Family Ties". נורמני הוציאה לאור את "Fair" ב-18 במרץ 2022. ב-6 באפריל 2022, הזמרת הוכרזה בתור הפרזנטורית של חברת החטיפים קראקר ג'יל, עבורה שרה גרסה מחודשת של השיר "Take Me Out To The Ballgame", יחד עם קליפ נלווה. ב-29 ביולי 2022, נורמני הוציאה את הסינגל "New to You" עם קלווין האריס, טינשיי ואופסט, בשביל אלבומו של האריס, Funk Wav Bounces Vol. 2. באפריל 2024, נורמני הוציאה סינגל חדש בהשתתפות גאנה בשם "1:59" כטעימה ראשונה מאלבום הבכורה שלה Dopamine. ב-10 במאי של אותה השנה יצא לאור האלבום One of Wun של גאנה בו נורמני משתתפת ברצועה "$$$". בשנת 2018, תפקדה נורמני כפרזנטורית לחברת ההנעלה, פומה. בחודש נובמבר 2019 הוכרזה נורמני כפרזנטורית הראשונה של חברת בגדי ההלבשה התחתונה של ריהאנה, "Savage X Fenty". בשנת 2020, הפכה נורמני לדוברת של מותג האיפור אורבן דיקיי. ערכים מורחבים – דיסקוגרפיה של נורמני, דיסקוגרפיה של פיפת' הרמוני 2024: Dopamine 2018: Normani x Calvin Harris מופע חימום 2019: אריאנה גרנדה - Sweetener World Tour אתר האינטרנט הרשמי של נורמני (באנגלית) נורמני, ברשת החברתית פייסבוק נורמני, ברשת החברתית אקס (טוויטר) נורמני, ברשת החברתית אינסטגרם נורמני, ברשת החברתית טיקטוק נורמני, סרטונים בערוץ היוטיוב נורמני, במסד הנתונים הקולנועיים IMDb (באנגלית) נורמני, באתר אפל מיוזיק (באנגלית) נורמני, באתר ספוטיפיי נורמני, באתר סאונדקלאוד (באנגלית) נורמני, באתר Last.fm (באנגלית) נורמני, באתר AllMusic (באנגלית) נורמני, באתר MusicBrainz (באנגלית) נורמני, באתר דיזר נורמני, באתר Discogs (באנגלית) נורמני, באתר Songkick (באנגלית) נורמני, באתר Genius נורמני, באתר טיידל (באנגלית) מדיה וקבצים בנושא נורמני בוויקישיתוף "Who are Normani's family". capitalxtra. נבדק ב-20 באפריל 2021. {{cite web}}: (עזרה) חגית גינזבורג, ‏יש תקווה: מתמודדי אקס פקטור ברחבי העולם שהפכו לכוכבים, באתר מעריב אונליין, 11 ביוני 2015 חן פרורדין, ‏הסוף של פיפת' הרמוני, באתר ‏מאקו‏, 19 במרץ 2018 S10 Entertainment, Welcome @normanikordei to @S10entpic.twitter.com/vnmLqlLFeg, @s10ent, ‏2017T19:30 (באנגלית) איליה שפירו, ‏עשרת השירים שעשו לנו את השבוע, באתר ‏מאקו‏, 23 בפברואר 2018 Normani Kordei Is Ready for Her Close-Up, Vogue (באנגלית) עשרת השירים שעשו לנו את השבוע, באתר ‏מאקו‏, 26 באוקטובר 2018 אחרי קמילה: נורמני מפיפת' הרמוני בסינגל סולו ראשון, באתר פרוגי, ‏2018-02-18 מלאת מוטיבציה: נורמני משחררת סינגל ראשון לבד, באתר פרוגי, ‏2019-08-16 איליה שפירו, ‏עשרת השירים שעשו לנו את השבוע, באתר ‏מאקו‏, 8 בנובמבר 2019 Megan Thee Stallion & Normani (Birds of Prey: The Album) - Diamonds [Official Music Video], נבדק ב-2020-01-10 Zack O'Malley Greenburg, Some Call Normani The Next Beyoncé—With 3 Billion Streams, This 30 Under 30 Breakout Is On Her Way, Forbes (באנגלית) "Normani on Instagram: "7/15 9pm PST! wild side ft. @iamcardib"". Instagram.com. נבדק ב-14 ביולי 2021. {{cite web}}: (עזרה) ושוב איתכם: נורמני מתקמבקת בקליפ חושפני עם קארדי בי, באתר ‏מאקו‏, 18 ביולי 2021 Normani stars in Baby Keem and Kendrick Lamar’s “family ties” visual, REVOLT, ‏27 באוגוסט 2021 (באנגלית) Five on it: Normani unveils her vulnerable side on ‘Fair’, gal-dem, ‏25 במרץ 2022 Olson, Cathy Applefeld. "Normani Talks New Cracker Jill Campaign, Working With Cardi B". Forbes (באנגלית). נבדק ב-2022-04-17. Calvin Harris Drops ‘New To You’ With Normani, Tinashe & Offset: Stream It Now, בילבורד, ‏29 ביולי 2022 (באנגלית) Kyle Denis,Michael Saponara, Kyle Denis, Michael Saponara, R&B/Hip-Hop Fresh Picks of the Week: Normani & Gunna, Tommy Richman, JT, Bairi & More, Billboard, ‏2024-04-29 (באנגלית אמריקאית) Normani and Jacob Banks Style Out the PUMA RS-0 Sound, HYPEBEAST סטייל - מלאת מוטיבציה: מה הקשר האופנתי בין נורמני לריהאנה?, באתר פרוגי, ‏24 בנובמבר 2019 Normani Doesn’t Want Your Performative Posts—She Needs Action, ELLE, ‏18 ביוני 2020 (באנגלית) Megan Thee Stallion, Jameela Jamil, and more return to the 'Legendary' stage in glitzy season 2 teaser, EW.com (באנגלית)